《食藕》
宋代·李流谦

芙渠固佳产，其末亦奇绝。
此土乃物宜，厥包比柚橘。
蔓引茎自遂，泥蟠体仍洁。
一丝戏傀儡，众窍殒鯈忽。
七月陂塘秋，千盖偃寒碧。
俚语名带花，脆嫩若无骨。
如船近诳诞，似玉孰追削。
瞿昙况真理，秽净本同出。
花实根相连，因果非两法。
君看入口处，一片疑嚼雪。
溽暑肌如熏，毒梧肺欲裂。
只应萧爽时，便清凉国。

作者简介：[约公元一一四七午前后在世]字无变，汉州德阳人。生卒年不详，约宋高宗绍兴中前后在世。以文学知名。荫补将仕郎，授成都府灵泉县尉。秩满，调雅州教授。虞允文宣抚全蜀，置之幂下，多所赞画。寻以荐除诸王宫大小学教授。力乞补外改奉议郎，通判淹州府事。流谦著有澹齐集八十一卷，《国史经籍志》传于世。